Narodna skupština
20011008

Nadamse da će to ovaj odbor sprečiti, a isto tako će ovaj odbor, nadam se, makar učiniti sve da se pronađu ubice za mnoga krivična dela u Srbiji proteklih godina i da će raditi na smanjenju rasta stope kriminala u Srbiji, a ne samo da se, u nedostatku hapšenja vinovnika, nalogodavaca i počinilaca ubistava, hapsi vidovita Zorka, ili da se, recimo, hapse neke beznačajne ličnosti, kako bi se ostvarila funkcija naše policije. Isto tako, ovaj poslovnik, koliko god da nije dobar, i ako se bude usvojio, neće imati nikakvu svrhu, ukoliko se bude usvojio amandman jednog narodnog poslanika, koji predlaže da ova skupština radi bez kvoruma i da ova skupština donosi odluke, odnosno glasa bez kvoruma. Čemu onda postojanje Narodne skupštine i čemu onda uopšte svrha narodnog poslanika?